Det lette uundværlige lys Cidea er en fin lampe med et behageligt, smukt og blødt varmt lys. I denne større model kan lampen både anvendes som pendel og liggende på en hylde/et bord. Lampen er håndfoldet og fremstillet af et stærkt specialfremstillet 3-lags papir. Papiret har en fin og let struktur, der anes når lampen er tændt (se fotos herunder). Lampen har som de øvrige lamper fra Sonobe Light et helt karakteristisk og unikt lysmønster som ses i kraft af de mange foldninger og papirlag. På lampens lyse steder kigges gennem et enkelt lag papir – andre steder gennem hele 11 lag. Lampen fås med stofledning i Classic White og leveres samlet klar til brug med 3m stofledning, stikprop og indbygget lyspære. Lampen er monteret med et stykke lammeskind i toppen og er lukket i bunden, hvorfra lampen også kan åbnes for evt. skift til anden pære. Det stærke papir gør at lampen let kan åbnes og lukkes uden brud på papiret. Ønsker du at udskifte lyskilden anvendes E27, max 12W. Se let hvordan du åbner lampen her: youtube/sonobelight Lampens navn er som alle øvrige Sonobelamper inspireret af smukke fossiler i den danske natur. Cidea efter en gruppe af smukke forstenede søpindsvin, Cidarider/Cidaris.